Manovrat ushtarake amerikano-jugkoreane minimizojnë shfaqjen publike të forcës
Kufizohet mbulimi mediatik i manovrave, ndërsa afrojnë takimet e nivelit të lartë për çarmatosjen bërthamore të Koresë së Veriut.
Manovrat e përvitshme ushtarake që aktualisht po zhvillohen mes forcave amerikane dhe ushtrisë së Koresë së Jugut, kanë qënë historikisht një demostrim publik i forcës që synon pjesërisht t’i kundërvihet provave agresive bërthamore dhe me raketa nga Koreja e Veriut. Por me takimet e larta diplomatike që synojnë arritjen e një marrëveshjeje për t’i dhënë fund programit bërthamor të Phenianit, mbulimi mediatik i manovrave ushtarake deri tani ka qënë i kufizuar. Divizioni i Dytë i Këmbësorisë së Shteteve të Bashkuara kohët e fundit organizoi një ceremoni për mbjellje pemësh në Kampin Casey në Korenë e Jugut, pranë kufirit me Veriun. Jon Howerton është Zv/Komandant i Divizionit të Dytë të Këmbësorisë së Shteteve të Bashkuara. Po ashtu u zhvillua edhe një garë qitjeje mes divizionit amerikan dhe atij korean. Zhvillimet në Kampin Casey ilustrojnë se sa po minimizohet komponenti i ofensivës në manovrat e sivjetshme, ku marrin pjesë mijëra trupa. Go Myong-Hyun është me Institutin Asan për Studime Politike. Në të kaluarën, si reagim ndaj provave me raketa balistike dhe bërthamore të Koresë së Veriut, manovrat e përbashkëta kishin komponentë të tillë, si aeroplanmbajtëse dhe bombardues për të demostruar aftësitë për reagim me një fuqi dërmuese ndaj një sulmi nga Pheniani. Por këtë vit nuk pritet të demostrohet fuqia ushtarake, ndërsa vazhdon përparimi diplomatik për një takim mes udhëheqësit të Koresë së Veriut dhe atij të Koresë së Jugut në fund të muajit prill dhe takimit të nivelit të lartë Uashington-Phenian. Presidenti Donald Trump tha këtë javë se administata e tij është në kontakt me Phenianin dhe pret të takohet me udhëheqësin Kim nga fundi i majit, apo fillimi i qershorit. tha Presidenti Trump. Udhëheqësi i Koresë së Veriut po ashtu pranoi për herë të parë publikisht këtë javë takimet e ardhshme, gjatë një takimi me Partinë e Punëtorëve të Koresë.